CELEX: 32016D1231
Language: mt
Date: 2016-07-18 00:00:00
Title: Deċiżjoni tal-Kunsill (UE) 2016/1231 tat-18 ta' Lulju 2016 dwar il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit bil-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji rigward it-talba tal-Georgia biex ssir Parti Kontraenti ta' dik il-Konvenzjoni

28.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 202/24
            
         DEĊIŻJONI TAL-KUNSILL (UE) 2016/1231
   tat-18 ta' Lulju 2016
   dwar il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit bil-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji rigward it-talba tal-Georgia biex ssir Parti Kontraenti ta' dik il-Konvenzjoni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
   Wara li kkunsidra l-proposta tal-Kummissjoni Ewropea,
   Billi:
   
               (1)
            
            
               Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (1) (il-“Konvenzjoni”) daħlet fis-seħħ fl-1 ta' Diċembru 2012.
            
         
               (2)
            
            
               L-Artikolu 5(1) tal-Konvenzjoni jistipula li parti terza tista' ssir Parti Kontraenti tal-Konvenzjoni, sakemm il-pajjiż jew it-territorju kandidat ikollu fis-seħħ ftehim dwar il-kummerċ ħieles, li jipprevedi regoli preferenzjali tal-oriġini, ma' mill-inqas waħda mill-Partijiet Kontraenti.
            
         
               (3)
            
            
               Il-Georgia ppreżentat talba bil-miktub għall-adeżjoni mal-Konvenzjoni lid-depożitarju tal-Konvenzjoni fit-23 ta' Settembru 2015.
            
         
               (4)
            
            
               Il-Georgia għandha fis-seħħ ftehim dwar il-kummerċ ħieles ma' żewġ Partijiet Kontraenti tal-Konvenzjoni, jiġifieri l-Unjoni u r-Repubblika tat-Turkija, u tikkonforma mal-kondizzjoni stabbilita fl-Artikolu 5(1) tal-Konvenzjoni biex issir Parti Kontraenti.
            
         
               (5)
            
            
               Il-punt (b) tal-Artikolu 4(3) tal-Konvenzjoni jistipula li l-Kumitat Konġunt stabbilit bil-Konvenzjoni (il-“Kumitat Konġunt”) għandu jadotta permezz ta' deċiżjoni stediniet lil partijiet terzi biex jaderixxu mal-Konvenzjoni.
            
         
               (6)
            
            
               Il-pożizzjoni tal-Unjoni fi ħdan il-Kumitat Konġunt għandha għalhekk tkun ibbażata fuq l-abbozz ta' Deċiżjoni mehmuż,
            
         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f-isem l-Unjoni Ewropea fil-Kumitat Konġunt stabbilit bil-Konvenzjoni Reġjonali dwar ir-regoli tal-oriġini preferenzjali tal-oriġini pan-Ewro-Mediterranji, rigward it-talba tal-Georgia biex issir Parti Kontraenti ta' dik il-Konvenzjoni, għandha tkun ibbażata fuq l-abbozz ta' Deċiżjoni tal-Kumitat Konġunt mehmuż ma' din id-Deċiżjoni.
   Tibdiliet tekniċi minuri għall-abbozz ta' Deċiżjoni jistgħu jiġu miftiehma mir-rappreżentanti tal-Unjoni fil-Kumitat Konġunt mingħajr deċiżjoni ulterjuri tal-Kunsill.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-18 ta' Lulju 2016.
      
         
            Għall-Kunsill
         
         
            Il-President
         
         G. MATEČNÁ
      
   
   
      (1)  ĠU L 54, 26.2.2013, p. 4.
   
      ABBOZZ TA'
      DEĊIŻJONI Nru … TAL-KUMITAT KONĠUNT TAL-KONVENZJONI REĠJONALI DWAR IR-REGOLI PREFERENZJALI TAL-ORIĠINI PAN-EWRO-MEDITERRANJI
      ta' …
      rigward it-talba tal-Georgia biex issir Parti Kontraenti tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
      IL-KUMITAT KONĠUNT,
      Wara li kkunsidra l-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (1),
      Billi:
      
                  (1)
               
               
                  L-Artikolu 5(1) tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (il-“Konvenzjoni”) jistipula li parti terza tista' ssir Parti Kontraenti tal-Konvenzjoni, sakemm il-pajjiż jew it-territorju kandidat ikollu fis-seħħ ftehim dwar il-kummerċ ħieles, li jipprevedi regoli preferenzjali tal-oriġini, ma' mill-inqas waħda mill-Partijiet Kontraenti.
               
            
                  (2)
               
               
                  Il-Georgia ppreżentat talba bil-miktub għall-adeżjoni mal-Konvenzjoni lid-depożitarju tal-Konvenzjoni fit-23 ta' Settembru 2015.
               
            
                  (3)
               
               
                  Il-Georgia għandha ftehim dwar il-kummerċ ħieles fis-seħħ ma' żewġ Partijiet Kontraenti tal-Konvenzjoni, jiġifieri l-Unjoni Ewropea u r-Repubblika tat-Turkija, u tikkonforma mal-kondizzjoni stabbilita fl-Artikolu 5(1) tal-Konvenzjoni biex issir Parti Kontraenti.
               
            
                  (4)
               
               
                  Il-punt (b) tal-Artikolu 4(3) tal-Konvenzjoni jistipula li l-Kumitat Konġunt għandu jadotta permezz ta' deċiżjoni stediniet lil partijiet terzi biex jaderixxu mal-Konvenzjoni,
               
            ADOTTA DIN ID-DEĊIŻJONI:
      Artikolu 1
      Il-Georgia għandha tiġi mistiedna taderixxi mal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.
      
         Magħmul fi …,
         
            
               Għall-Kumitat Konġunt
            
            
               Il-President
            
         
      
      
         (1)  ĠU L 54, 26.2.2013, p. 4.